Čipoletis
Čipoletis (isp. Cipolletti) – miestas Argentinoje, Rio Negro provincijos šiaurės vakaruose, prie Neukeno ir Limajo upių santakos, priešais Neukeną. 75,1 tūkst. gyventojų. Pirmąją gyvenvietę įkūrė 1881 m. gretimo Cheneral Rokos miesto įkūrėjas Lorenzo Vintter. Miestas įkurtas 1903 m. Pradžioje miestas turėjo Confluencia („santaka“) pavadinimą, bet vėliau pavadintas regiono irigacijos sistemos pradininko César Cipolletti garbei. Čipoletis įsikūręs Aukštutiniame Negro slėnyje, kuriame vystoma sodininkystė (auginami obuoliai, kriaušės). Vaisių sulčių, sidro gamyba.